**Keszthely Város Önkormányzata Képviselő-testülete**

**15/2018. (IV. 26.) önkormányzati rendelete**

**a városi elismerő címek, kitüntetések és díjak alapításáról, adományozásáról szóló**

**28/2013. (IX. 27.) önkormányzati rendelet módosításáról**

Keszthely Város Önkormányzata Képviselő-testülete az Alaptörvény 32. cikk (2) bekezdésében foglaltak rendelkezések alapján a Magyarország helyi önkormányzatairól szóló 2011. évi CLXXXIX. törvény 42. § 3. pontjában kapott felhatalmazás alapján az Alaptörvény 32. cikk (1) bekezdés i.) pontjában meghatározott feladatkörében eljárva a következőket rendeli el.

1.§ (1) A városi elismerő címek, kitüntetések és díjak alapításáról, adományozásáról szóló 28/2013. (IX. 27.) önkormányzati rendelet 9. §-a az alábbiak szerint módosul.

„9.§ Keszthely Város Önkormányzata Képviselő-testülete „Keszthely Város Egészségügyéért” díjat adományozhat azon egészségügyben dolgozó személy, intézmény, civil szervezet, közösség, gazdasági társaság számára, aki/amely az egészségügy területén hosszú időn át kifejtett kimagasló munkásságával maradandót alkotott, tevékenységével különösképpen hozzájárult a város egészségügyi fejlődéséhez. A kitüntetett részére a kitüntetésről rendelkező oklevél adományozandó és legfeljebb bruttó 300.000,- Ft összegű pénzjutalom adható.”

2.§ (1) A városi elismerő címek, kitüntetések és díjak alapításáról, adományozásáról szóló 28/2013. (IX. 27.) önkormányzati rendelet 10. §-a az alábbiak szerint módosul.

„10.§ Keszthely Város Önkormányzata Képviselő-testülete „Keszthely Város Szociális ellátásáért” díjat adományozhat azon szociális ágazatban dolgozó személy, intézmény, civil szervezet, közösség, gazdasági társaság számára, aki/amely a szociális ellátás és gyermekvédelem területén hosszú időn át kifejtett kimagasló és példaértékű munkásságával különösképpen hozzájárult e területen a város jó hírnevének öregbítéséhez, a lakosság szociális ellátottságának minőségi fejlődéséhez. A kitüntetett részére a kitüntetésről rendelkező oklevél adományozandó és legfeljebb bruttó 300.000,- Ft pénzjutalom adható.”

3.§ (1) A városi elismerő címek, kitüntetések és díjak alapításáról, adományozásáról szóló 28/2013. (IX. 27.) önkormányzati rendelet 13. § (4) bekezdés h) pontja az alábbiak szerint módosul.

„13.§ (4) A kitüntetések adományozására javaslatot tehetnek:

……

h) a 12.§ esetén az a), b), c), d) és *g)* pontban foglaltakon túl a Pannon Egyetem Georgikon Kar foglalkoztatásában álló személy, továbbá néhai Dr. Bakonyi Károly közeli hozzátartozója.”

4.§ Záró rendelkezések

(1) Jelen rendelet a kihirdetését követő napon lép hatályba.

(2) Jelen rendelet a hatályba lépését követő napon hatályát veszíti.

Ruzsics Ferenc Dr. Horváth Teréz

polgármester jegyző